(Høst)jakt på styrekandidater til Tekna […] avdeling

Høsten er i anmarsj, og valgkomiteen er for lengst i gang med sine forberedelser til årsmøtet i [mnd] 20XX. Vi inviterer både yrkesaktive og pensjonerte medlemmer om å vise dugnadsånd ved å melde seg til tjeneste som tillitsvalgt for å fylle ledige verv i avdelingens styre. Vi jakter derfor villige, motiverte og kompetente kandidater til verv i styret med funksjonstid 2 år for styremedlemmer og 1 år for varamedlemmer. Varamedlemmene har møterett, men ikke møteplikt, men innkalles likevel til alle styremøter og får tilsendt alle saksdokumenter på lik linje med styremedlemmene. Styret i Tekna […] avdeling avholder 6-7 møter i året, så arbeidsbelastningen bør ikke skremme noen fra å melde seg til tjeneste som tillitsvalgt.

Tekna […] avdeling har i underkant av […] medlemmer. Blant disse vet vi at det finnes mange potensielle styrekandidater. Det er en utfordring for valgkomiteen å finne frem til de av dere som ser verdien av et styreverv – både for avdelingen og for seg selv. **Med dette skrivet når vi alle våre medlemmer og har erfaring for at flere har meldt sin interesse – og blitt innvalgt.**

Hvilke fordeler har de som frivillig melder seg til et spennende og personlig berikende tillitsverv?

For alle som er i arbeid eller søker nye stillinger vil et tillitsverv i Tekna være en styrke for karriereutviklingen eller for søknader, fordi arbeidsgivere i dagens arbeidsliv legger betydelig vekt på om søker har eller har hatt tillitsverv i foreninger av ulik art, er samfunnsengasjerte eller deltar i aktiviteter som kan være av betydning for ansettelsen. Et slikt frivillig tillitsverv vurderes som verdifullt fordi det tegner et bilde av en motivert og engasjert person med kapasitet utover det som kreves i et arbeidsforhold. Et overskuddsmenneske.

For de av dere som enten er pensjonister eller nærmer dere pensjonsalderen vil et tillitsverv kunne bidra til å lette overgangen fra yrkesliv til pensjonstilværelse fordi et slikt verv åpner for en ny sosial arena og styrker følelsen av nytteverdi, samtidig som et slikt tillitsverv gir personlig berikelse.

Hvem søker vi? De av dere som føler interesse for et styreverv og som har erfaring og kompetanse fra tilsvarende verv i andre typer organisasjoner.

Avdelingen har […] % kvinnelige medlemmer, men kvinneandelen i styret speiler ikke dette forholdet. Vi oppfordrer derfor kvinnelige medlemmer om å melde seg til tjeneste og bidra til et sterkere innslag av kvinner i styret.

Så enkelt kan DU bidra:

* Ta direkte kontakt med et av valgkomiteens medlemmer.
* Dersom du ikke selv har anledning til å delta, mottar vi gjerne tips om potensielle kandidater  
  som kan kontaktes

Vår invitasjon til å melde dere til tjeneste som tillitsvalgt kan forsterkes ved en omskriving av John F  
Kennedys berømte ord: «Spør ikke bare hva Tekna kan gjøre for deg – spør også om hva DU kan gjøre for Tekna»!

Vi håper å høre fra deg!

Valgkomiteen for Tekna […] avdeling

Kontaktinformasjon til valgkomiteen:xxx (leder): mobil 99 99 99 99, e-post: nn@online.no  
xxx: mobil 99 99 99 99, e-post: nn@hotmail.com  
xxx: mobil 99 99 99 99, e-post: nn@gmail.com